Dasar Perlindungan Data Peribadi Kami di Tokio Marine Malaysia yang terdiri daripada Tokio Marine Life Insurance Malaysia Bhd ("TMLM") dan Tokio Marine Insurans (Malaysia) Berhad mengambil tanggungjawab kami di bawah Akta Perlindungan Data Peribadi 2010 ("PDPA") secara serius. Kami juga akan mengiktiraf kepentingan data peribadi yang anda telah berikan kepada kami dan mempercayai bahawa ia adalah tanggungjawab kami untuk menguruskan, melindungi dan memproses data peribadi anda dengan wajar. Polisi Perlindungan Data ini bermatlamat untuk membantu anda memahami cara kami mengumpul, mengguna, menzahir dan/atau memproses data peribadi yang anda telah berikan kepada kami, serta untuk membantu anda dalam membuat suatu keputusan termaklum sebelum memberikan sebarang data peribadi anda kepada kami. Jika anda, pada bila-bila masa, mempunyai sebarang pertanyaan berkenaan dengan Polisi ini atau sebarang pertanyaan atau aduan berkenaan dengan cara kami mengurus, melindungi dan/atau memproses data peribadi anda, sila hubungi Wakil Perkhidmatan Pelanggan kami. Anda boleh menghubungi kami di: TMLM's Wakil Perkhidmatan Pelanggan: : 03 2059 6188 Telefon : Emel TMIM's Wakli Perkhidmatan Pelanggan: : 1800 88 0812 Telefon : Emel Sekiranya anda menerima sebarang jawapan yang tidak memuaskan bagi pertanyaan atau aduan anda dari wakil Perkhidmatan Pelanggan, anda boleh merujuk maklumbalas tersebut kepada pihak berkuasa penyeliaan dalam bidang kuasa tertentu mengikut undang-undang peribadi.
PENGENALAN KEPADA PDPA "Data Peribadi" ditafsirkan di bawah PDPA sebagai data yang berkaitan dengan seorang individu yang boleh dikenal pasti berdasarkan data dan maklumat lain dalam milikan seorang individu dan termasuk apa-apa data peribadi sensitif dan penyataan seorang individu. Contoh-contoh lazim Data Peribadi termasuk nama, nombor pengenalan, butiran perhubungan, rekod-rekod kesihatan, gambar-gambar dan imej video, maklumat kewangan, kepercayan agama dan penyataan pendapat. Kami akan mengumpul, mengguna dan memproses Data Peribadi anda mengikut PDPA. Kami akan maklumkan kepada anda tentang tujuan Data Peribadi anda dikumpul, diguna, dizahir dan/atau diproses, serta mendapatkan persetujuan anda untuk pengumpulan, penggunaan, pendedahan dan/atau pemprosesan Data Peribadi anda untuk tujuan yang dimaksudkan. Jika kami ingin menggunakan, mendedahkan dan/atau memproses Data Peribadi anda yang dikumpul untuk tujuan selain daripada yang pada mulanya dimaksudkan atau dinyatakan dalam Dasar ini, kami akan memberitahu dan mendapatkan persetujuan anda dengan sewajarnya, kecuali pengecualian di bawah undang-undang yang membenarkan kami mengumpulkan dan memproses Data Peribadi anda tanpa persetujuan anda. TUJUAN PENGUMPULAN DATA PERIBADI Data Peribadi anda akan dikumpul, diguna dan diproses oleh kami atau pihak-pihak berkuasa kami untuk tujuan-tujuan yang berikut: o Untuk lebih memahami keperluan insurans anda, membekalkan maklumat pemasaran kami, memasuki dan menyempurnakan perjanjian insurans anda dan untuk menyediakan dan mengendalikan polisi anda dan memberikan anda perkhidmatan pelanggan yang lebih baik. o Untuk memudahkan dan membenarkan suatu carian hasil tidak dituntut yang berkenaan dengan polisi anda termasuk penubuhan dan/atau penerbitan sebuah daftar hasil tidak dituntut tersebut dan sebarang perkara lain yang berkaitan dengannya. o Untuk tujuan pengunderaitan, penilaian risiko, insurans semula, pengendalian dan penyelesaian tuntutan-tuntutan dan audit. o Untuk melaksanakan semakan-semakan kredit dan kewangan. o Untuk penzahiran kepada pihak ketiga yang diberi kuasa. o Untuk pemindahan data ke, dan perkongsian data dengan, sekutu-sekutu kami termasuk Pejabat Cawangan kami dan/atau pihak-pihak ketiga yang bertindak bagi pihak kami termasuk mereka yang terletak di luar Malaysia.
o Untuk tujuan-tujuan lain seperti yang dimaklumkan kepada anda pada masa pengumpulan. o Untuk tujuan-tujuan lain yang berkaitan secara langsung dengan mana-mana yang dinyatakan di atas. Dengan memberikan Data Peribadi anda kepada kami, anda mengakui dan menerima bahawa kami boleh menyimpan maklumat anda untuk sepanjang masa yang diperlukan oleh kami untuk mencapai tujuan maklumat anda dikumpul dan untuk memathui PDPA atau mana-mana undang-undang relevan. Anda boleh memilih sama ada atau tidak untuk memberikan Data Peribadi anda kepada kami. Walau bagaimanapun, kegagalan anda untuk membekalkan Data Peribadi anda kepada kami boleh menyebabkan kami tidak dapat membekalkan perkhidmatan dan/atau produk kepada anda. Ia adalah wajib untuk anda memberikan Data Peribadi anda kepada kami apabila anda memilih untuk membuat permohonan untuk sebuah polisi insurans. Oleh yang demikian, jika anda tidak memberikan Data Peribadi anda kepada kami apabila anda membuat permohonan untuk membeli polisi insurans, kami tidak boleh menerima atau memproses permohonan anda. PENZAHIRAN DATA PERIBADI Kami menghormati kerahsiaan Data Peribadi yang anda berikan kepada kami. Sehubungan itu, kami tidak akan menzahirkan Data Peribadi anda kepada pihak-pihak ketiga tanpa memperolehi persetujuan anda yang membenarkan kami untuk membuat demikian terlebih dahulu. Data Peribadi anda mungkin dizahirkan kepada pihak-pihak berikut: o Agen-agen dan wakil jualan dan sekutu-sekutu kami (di mana, sebagai contohnya, anda diinsuranskan di bawah satu polisi insurans kumpulan melalui majikan anda). o Syarikat-syarikat insurans, syarikat-syarikat insurans semula, syarikat-syarikat pembrokeran, badan-badan kredit dan pemegang polisi kumpulan lain. o Mereka dari mana kami mendapatkan perkhidmatan luar untuk sesetengah operasi-operasi perniagaan. o Rakan kongsi komersial atau syarikat-syarikat berkaitan dengan atau sekutu dengan kami. o Juruaudit, peguamcara, pelaras kerugian, akauntan dan penilai kami.
o Pengumpul data tuntutan, penyiasat dan pengamal perubatan luar kami. o Pembekal perkhidmatan, kontraktor dan subkontraktor yang terlibat dengan pembekalan kemudahan, produk dan/atau perkhidmatan kepada kami. o Kerajaan atau badan kawal selia, biro-biro, agensi-agensi atau sesiapa yang kami kehendaki oleh undang-undang untuk menzahirkan maklumat. o Pengendali daftar atau pangkalan data yang sedia ada untuk industri insurans. o Sesiapa yang kami mengenal pasti sebagai wajib atau sesuai. Jika dibenarkan, Data Peribadi anda mungkin diberikan kepada mana-mana pihak di atas yang mungkin bertempat di dalam atau di luar Malaysia. Data Peribadi anda boleh dipindahkan kepada, disimpan dan diproses dalam bidang kuasa di mana pembekal atau perkhidmatan atau kontraktor bertempat. Dengan memberikan Data Peribadi anda kepada kami, anda bersetuju kepada penzahiran Data Peribadi anda oleh kami kepada pihak-pihak ketiga yang diperihalkan di atas. PERMOHONAN UNTUK MENGAKSES DAN/ATAU MEMBUAT PEMBETULAN DATA PERIBADI Anda boleh memohon untuk mengakses dan/atau membetulkan Data Peribadi anda yang berada di dalam milikan atau kawalan kami dengan menghantar suatu permohonanan bertulis kepada kami secara menghubungi Wakil Perkhidmatan Pelanggan kami di nombor telefon dan alamat emel yang dinyatakan di atas. Kami berhak untuk mencaj apa-apa kos yang berkaitan dengan dan yang diperlukan untuk pemprosesan sebarang permohonan megenai data peribadi anda. PERMOHONAN UNTUK MENARIK BALIK PERSETUJUAN Anda boleh menarik balik persetujuan anda untuk pengumpulan, penggunaan dan/atau penzahiran Data Peribadi anda dalam milikan kami atau di bawah kawalan kami dengan menghantar suatu permohonan bertulis kepada kami. Anda harus mengambil perhatian, walau bagaimanapun, bahawa penarikan balik persetujuan anda boleh menyebabkan sesetengah akibat undang-undang tertentu berbangkit akibat daripadaa penarikan balik tersebut. Berkenaan dengan TMLM, bergantung pada tahap penarikan balik persetujuan anda untuk kami memproses data peribadi anda, ia boleh bermakna bahawa kami tidak dapat meneruskan hubungan anda dengan kami yang sedia ada dan/atau polisi atau polisi-polisi yang anda miliki dengan kami perlu ditamatkan.
PENGENDALIAN DAN PENGURUSAN DATA PERIBADI Kami akan mengambil usaha yang munasabah untuk memastikan bahawa Data Peribadi anda adalah tepat dan lengkap. Walau bagaimpanapun, ini bermakna bahawa anda juga perlu memaklumkan kepada kami sebarang perkembangan terkini berkenaan dengan apa-apa perubahan kepada Data Peribadi anda yang anda telah memberikan kepada kami pada awalnya. Kami tidak bertanggungjawab jika kami bergantung pada Data Peribadi yang tidak tepat atau tidak lengkap yang disebabkan oleh anda tidak mengemas kini apa-apa perubahan dalam Data Peribadi anda yang anda telah memberikan kepada kami pada awalnya. Kami juga akan menyediakan langkah-langkah keselamatan yang munasabah untuk memastikan bahawa Data Peribadi anda adalah dilindungi dan dijamin dengan secukupnya. Langkah-langkah keselamatan yang sesuai akan diambil untuk mengelakkan sebarang akses, pengumpulan, penggunaan, penzahiran, penyalinan, pengubahsuaian, kebocoran, kehilangan, kerosakan dan/atau pengubahan Data Peribadi anda yang tidak diberikan kuasa. Walau bagaimanapaun, kami tidak bertanggungjawab atas sebarang penggunaan Data Peribadi anda oleh pihak-pihak ketiga di mana penggunaan tersebut tidak diberikan kuasa yang disebabkan faktor- faktor di luar kawalan kami. Laman web ini mungkin mengandungi pautan-pautan ke laman-laman web pihak ketiga yang bukan dalam kawalan kami. Anda harus meneliti polisi-polisi privasi laman-laman web tersebut untuk memahami polisi mereka mengenai cara mereka berurusan dengan Data Peribadi anda. Kami juga akan menyediakan langkah-langkah munasabah supaya Data Peribadi anda dalam milikan kami atau di bawah kawalan kami adalah dilupuskan dan/atau dijadikan tanpa nama secepatnya ia munasabah untuk kami menganggap bahawa (i) tujuan Data Peribadi tersebut dikumpul tidak lagi dipenuhi dengan penyimpanan Data Peribadi tersebut; dan (ii) penyimpanan adalah tidak lagi diperlukan bagi apa-apa tujuan undang-undang atau perniagaan lain. Di mana Data Peribadi anda perlu dipindah ke luar Malaysia, kami akan mematuhi PDPA dalam membuat demikian. Sehubungan itu, ini termasuk pemerolehan persetujuan anda oleh kami melainkan terdapat suatu pengecualian di bawah PDPA atau undang-undang, dan pengambilan langkah-langkah yag sesuai dan munasabah untuk memastikan bahawa organisasi penerima asing Data Peribadi adalah tertakluk
kepada tanggungjawab sah di sisi undang-undang untuk memberikan satu tahap perlindungan kepada Data Peribadi dipindah yang sekurang-kurangnya setanding dengan perlindungan di bawah PDPA. Ini mungkin melibatkan kami memasuki sebuah perjanjian yang sesuai dengan organisasi penerima asing yang berurusan dengan pemindahan Data Peribadi atau membenarkan pemindahan Data Peribadi tanpa perjanjian tersebut jika PDPA atau undang-undang membenarkan kami membuat demikian. PENGEMAS KINI POLISI PERLINDUNGAN DATA Kami berhak, pada bila-bila masa dan tanpa notis, untuk meminda atau mengemas kini Polisi Perlindungan Data ini. Apa-apa pindaan kepada polisi ini akan dipaparkan di laman web kami. Apa-apa pindaan atau kemas kini tersebut akan berkuat kuasa dengan serta-merta selepas pemaparan. Anda digalakkan untuk melayari laman web kami dari semasa ke semasa untuk memastikan bahawa anda adalah sedia maklum dengan polisi-polisi terkini kami mengenai perlindungan data peribadi. Sekirannya terdapat apa-apa percanggahan atau ketidakselarian diantara sebarang kandungan Polisi ini dengan kandungan Polisi ini dalam Bahasa Inggeris, kandungan Polisi ini dalam Bahasa Inggeris akan diberi keutamaan. **Tamat**